rejauldu/bengali-wikipedia huggingface dataset:
থাম্ব|বিচিত্র রকম ব্যাকটেরিয়ার জীবাণু নিরোধ পরীক্ষা জীবাণু নিরোধক বলতে এমন কিছু সক্রিয় রাসায়নিক যৌগকে বোঝায় যেগুলি জীবাণু বা অণুজীব নাশ করতে পারে বা এগুলির প্রজনন ও বৃদ্ধি ব্যাহত করতে পারে।   জীবাণু নিরোধকগুলিকে তিনটি প্রধান শ্রেণীতে ভাগ করা যায়। প্রথম শ্রেণীটি হল সংক্রমণ নিবারক (Disinfectant), যেমন বিরঞ্জক বা ব্লিচ (bleach)। এগুলি বাছবিচারহীনভাবে জীবাণুর সাথে সাথে সজীব মানবকোষ ও প্রাণীকোষেরও ক্ষতি করে বলে এগুলিকে কেবল নির্জীব পৃষ্ঠতলে উপস্থিত বিপুল সংখ্যক প্রকারের জীবাণু ধ্বংস করার কাজে ব্যবহার করা হয়, যাতে রোগের বিস্তারলাভ প্রতিরোধ করা যায়। দ্বিতীয় শ্রেণীটি হল পচন নিবারক (Antiseptic); এগুলিও বাছবিচারহীনভাবে জীবকোষ আক্রমণ করে বলে এগুলিকে জীবদেহের বহিঃস্থ পৃষ্ঠতলে প্রয়োগ করা হয় (উদাহরণস্বরূপ শল্যচিকিৎসার সময়) যাতে রোগসংক্রমণ না হয়। তৃতীয় শ্রেণীটি হল জীবাণু নিরোধক ঔষধ যেগুলি জীবদেহের অভ্যন্তরে জীবাণুদের বিরুদ্ধে কাজ করে।  জীবাণু নিরোধক ঔষধগুলিকে এগুলির উদ্দীষ্ট জীবাণুগুলির উপর ভিত্তি করে শ্রেণীবদ্ধ করা যায়। যেমন ভাইরাস নিরোধক বিভিন্ন ভাইরাসের বিরুদ্ধে, ব্যাকটেরিয়া নিরোধক বা অ্যান্টিবায়োটিক ঔষধ ব্যাকটেরিয়ার বিরুদ্ধে, ছত্রাক নিরোধক ঔষধ বিভিন্ন ছত্রাকের বিরুদ্ধে এবং পরজীবী নিরোধক ঔষধগুলিকে বিভিন্ন পরজীবীর সংক্রমণের বিরুদ্ধে ব্যবহার করা হয়।    আবার জীবাণু নিরোধকগুলিকে এগুলির কর্মপ্রকৃতি অনুযায়ীও শ্রেণীবদ্ধ করা যায়। যেসব সক্রিয় পদার্থ জীবাণুকে নাশ বা হত্যা করতে পারে তাদেরকে জীবাণুনাশক বলে। অন্যদিকে যেসব ক্রিয়াকারক শুধুমাত্র জীবাণুদের বৃদ্ধি ব্যাহত করে, তাদেরকে জীবাণু জড়কারক বলে। যেমন ব্যাকটেরিয়া নিরোধকদেরকে দুইটি উপশ্রেণীতে ভাগ করা যায় – ব্যাকটেরিয়ানাশক, যাদের কাজ ব্যাকটেরিয়াদের ধ্বংস করা এবং ব্যাকটেরিয়া জড়কারক, যাদের কাজ ব্যাকটেরিয়ার বৃদ্ধি ধীর করা বা ব্যাহত করা। এছাড়া কিছু বৃহৎ ব্যাপ্তির নিরাময়মূলক ঔষধ আছে, যেগুলি একাধিক শ্রেণী জীবাণু বিরুদ্ধে কার্যকর (যেমন অ্যাজিথ্রোমাইসিন)।  জীবাণু নিরোধক ঔষধগুলি প্রাকৃতিকভাবে জীবদেহে প্রস্তুত হতে পারে, যেমন ছত্রাক থেকে পেনিসিলিন, ব্যাকটেরিয়া থেকে টেট্রাসাইক্লিন ও এরিথ্রোমাইসিন নামক জীবাণু নিরোধকগুলি পাওয়া যায়। আবার এগুলিকে কৃত্রিম উপায়ে (সালফোন্যামাইড ও ফ্লুরোকুইনোলোন) বা অর্ধ-কৃত্রিম উপায়ে (অ্যামক্সিসিলিন, ক্ল্যারিথ্রোমাইসিন এবং ডক্সিসাইক্লিন) প্রস্তুত করা হতে পারে।   জীবাণু নিরোধক ঔষধ দিয়ে রোগ সংক্রমণ সারানোকে জীবাণুরোধী রাসায়নিক চিকিৎসা বলা হয়। অন্যদিকে জীবাণু নিরোধক ঔষধ দিয়ে রোগ সংক্রমণ প্রতিরোধ করাকে জীবাণুরোধী প্রতিরোধমূলক চিকিৎসা বলা হয়।  পরিভাষা  তথ্যসূত্র  বিষয়শ্রেণী:জীবনাশক বিষয়শ্রেণী:জীবাণু নিরোধক
অ্যামারিলো মার্কিন যুক্তরাষ্ট্রের টেক্সাস রাজ্যের একটি শহর ও পটার কাউন্টির আসন। এটি টেক্সাসের ১৪তম জনবহুল শহর ও টেক্সাস প্যানহ্যান্ডেলের বৃহত্তম শহর। শহরের একটি অংশ রান্ডাল কাউন্টি জুড়ে বিস্তৃত। অ্যামারিলোর আনুমানিক জনসংখ্যা ২০১৯ সালের হিসাবে ১,৯৯,৩৭১ জন। ২০১৯ সাল পর্যন্ত আমেরিলো মহানগর অঞ্চলটির জনসংখ্যা ২৬৯,৪৪৭ জন ও অ্যামারিলো-পম্পা-বার্গার সম্মিলিত পরিসংখ্যানগত অঞ্চলের জনসংখ্যা ৩,০৮,০৬৪ জন ছিল।  মূলত ওনিডা নামের অ্যামারিলো শহরটি ল্লানো এস্তাকাদো অঞ্চলে অবস্থিত।Rathjen, Fredrick W. The Texas Panhandle Frontier (1973). pg. 11. The University of Texas Press. . ফোর্ট ওয়ার্থ ও ডেনভার সিটি রেলপথ দ্বারা সরবরাহিত রেল ও পণ্য পরিবহন পরিষেবার প্রাপ্যতা ১৯শতকের শেষদিকে গবাদিপশু বিপণনের কেন্দ্র হিসাবে শহরটির বৃদ্ধিতে অবদান রেখেছিল।. Retrieved on January 25, 2007.  দেশের অন্যতম উত্পাদনশীল হিলিয়াম ক্ষেত্রের অবস্থানের কারণে অ্যামারিলো একসময় স্ব-ঘোষিত "বিশ্বের হেলিয়াম রাজধানী" ছিল। শহরটি "টেক্সাসের ইয়েলো রোজ" নামেও পরিচিত (শহরটি হলুদ বর্ণের স্প্যানিশ শব্দ থেকে এই নামটি গ্রহণ করে) এবং অতি সম্প্রতি ভি-২২ অস্প্রিড বিমান সংস্থার যন্ত্রাংশ সংযোজন কেন্দ্রের জন্য "রটার সিটি, মার্কিন যুক্তরাষ্ট্র" নামে পরিচিতি পায়। আমারিলো আমেরিকা যুক্তরাষ্ট্রের বৃহত্তম মাংস-প্যাকেটজাতকারী অঞ্চল পরিচালনা করে। প্যানটেক্সে দেশের একমাত্র পারমাণবিক অস্ত্র সংযোজন এবং বিযুক্তকরণের সুবিধা রয়েছে, এটি শহরের একটি বৃহৎ নিয়োগকারী সংস্থা। এই সুবিধার অবস্থান শহরটিকে "বোম সিটি" ডাকনাম অর্জন করতে সহায়তা করে।   তথ্যসূত্র   বিষয়শ্রেণী:আমিরিলো, টেক্সাস বিষয়শ্রেণী:টেক্সাসের শহর
নারী বিনিময় হল জোট তত্ত্বের একটি উপাদান- এটি কাঠামোগতবাদী ক্লোদ লেভি-স্ত্রোস এবং অন্যান্য নৃতত্ত্ববিদদের তত্ত্ব। তাঁরা মনে করেন সমাজ হল পুরুষতান্ত্রিক, এখানে নারীদের সম্পত্তি হিসেবে বিবেচনা করা হয় এবং মৈত্রীবন্ধন সুদৃঢ় করার জন্য এই সম্পদ অন্য পুরুষদের দেওয়া হয়।  আত্মীয়তা আত্মীয়তার কাঠামোগত দৃষ্টিভঙ্গি নিয়ে লেভি-স্ত্রোসের একটি বক্তব্যটি বিখ্যাত হয়ে আছে, তিনি বলেছিলেন: লেস স্ট্রাকচার এলিমেন্টেয়ারস দে লা প্যারেন্ট (আত্মীয়তার প্রাথমিক কাঠামো)। এতে, তিনি আদিম সমাজে উপহারের গুরুত্ব সম্পর্কে মার্সেল মাউসের ধারণাগুলি সংযুক্ত করেছিলেন। তিনি বলেছিলেন যে, যেহেতু দলের সংখ্যাবৃদ্ধির উদ্দেশ্যে মহিলাদের প্রয়োজন প্রজননের তাগিদে, তাই মহিলারা ছিলেন "সর্বশ্রেষ্ঠ উপহার"। একমাত্র অন্য নারী দিয়েই একজন নারীর শূন্যস্থান পূরণ হতে পারে, তাই সহজভাবে ছেড়ে দেওয়ার পরিবর্তে তাদের পারস্পরিক বিনিময় করা হয়েছে। এই ধারণা তৈরি হয়েছিল পারিবারিক গোষ্ঠীর বাইরে গিয়ে সঙ্গীকে বিনিময়ে বাধ্য করা থেকে, যা অজাচার নিষিদ্ধ ভূমিকার সাথে ঘনিষ্ঠভাবে সম্পর্কিত। এর ফলে যে নারী বিনিময় হয় তা অসমঞ্জস। কারণ এই ক্ষেত্রে পুরুষ নারীর উপর ক্ষমতা প্রয়োগ করতে পারে কিন্তু বিপরীত দিকে এটি পরিপূরক নয়। এর ফলস্বরূপ যে সামাজিক কাঠামো তৈরি হয় তাতে নারীদের নিপীড়নকে সামাজিক গঠনের অঙ্গ হিসাবে বিবেচনা করার জন্য একটি ধারণা দেওয়া হয়, এর সঙ্গে জীবতত্ত্বের সম্পর্ক থাকেনা।  বাইবেলের পিতৃতন্ত্র প্রাচীন হিব্রু সংস্কৃতিতে পুরুষরা অন্যান্য পুরুষদের সাথে তাদের সম্পর্ক স্থাপন করেছে এবং মধ্যস্থতা করেছে নারী আত্মীয়দের বিনিময়ের মাধ্যমে। এই ঘটনা ওল্ড টেস্টামেন্টের বিভিন্ন বর্ণনাগুলিতে যেমন জোশুয়া, বিচারকদের বই, স্যামুয়েল এবং রাজাদের বইতে দেখা গেছে,।  অপরাধমূলক ব্যবহার আফগানিস্তান এবং পাকিস্তানের প্রত্যন্ত অঞ্চলে, ঋণ শোধ বা খুনের মত অপরাধের জন্য ক্ষতিপূরণ হিসেবে নারীদের বিনিময় করার প্রথা চালু রয়েছে। এই চলিত রীতিটি স্বরা নামে পরিচিত। পাকিস্তানের সংবিধান এটি নিষিদ্ধ করে ৩ থেকে ১০ বছরের কারাদণ্ডের শাস্তির বিধান দিয়েছে, কিন্তু প্রথাটি এখনও বহাল রয়েছে।  শিল্পে পুরুষদের নিজেদের মধ্যে বন্ধন গড়ে তোলার উদ্দেশ্যে নারী বিনিময়ের বিষয়বস্তু নিয়ে দ্য গ্রেট গ্যাটসবি এবং ট্রপিক অফ ক্যাপরিকর্নের মত উপন্যাসগুলি লিখিত হয়েছে। ইনডিসেন্ট প্রোপোজাল এবং অন্যান্য নারী বিনিময় বিষয়ক চলচ্চিত্রগুলি এই বিষয়বস্তু প্রচারের জন্য সমালোচিত হয়েছিল।  আরও দেখুন   আনুষ্ঠানিক বিবাহ  কনে অপহরণ  জোরপূর্বক বিবাহ  বন্ধক  তালিকাভুক্ত কনে  সুবিধার্থে বিবাহ  প্লেসমেন্ট বিবাহ  বড় আকারে নারী অপহরণ  পত্নী বিক্রয়  তথ্যসূত্র  বিষয়শ্রেণী:গঠনতন্ত্র বিষয়শ্রেণী:নারীর প্রতি সহিংসতা
কুড়িগ্রাম সরকারি উচ্চ বিদ্যালয় কুড়িগ্রাম জেলার একটি বালক উচ্চ বিদ্যালয়। ১৮৯৫ সালে স্থাপিত বিদ্যালয়টি ১৯৬৭ সালে সরকারিকরণ করা হয়। বর্তমানে দুই শিফটে ষষ্ঠ – দশম শ্রেণী পর্যন্ত প্রায় ১১৮৯ শিক্ষার্থী শিক্ষাগ্রহণ করছে।   ইতিহাস  স্থাপনের গোড়ার দিকে এটি ইংরেজি মাধ্যমে পরিচালিত ছিল। এরপর বাংলা ভাষায় শিক্ষার প্রসার ও প্রচার বাড়লে এটিতে বাংলা মাধ্যমে শিক্ষার প্রচলন শুরু হয়। প্রতিষ্ঠানটি শিক্ষার বিস্তারে কুড়িগ্রাম জেলার মধ্যমনি । প্রতিবার এসএসসি পরীক্ষায় জেলায় প্রথম হওয়ার গৌরব ধরে রেখেছে প্রতিষ্ঠানটি। বর্তমানে এতে দুইটি শিফটে ক্লাস বিদ্যমান রয়েছে। দূরবর্তী অঞ্চল থেকে আসা শিক্ষার্থীদের জন্য ৩৫ আসনবিশিষ্ট একটি হোস্টেল রয়েছে। প্রাক্তন শিক্ষার্থী  সৈয়দ ওয়ালীউল্লাহ (১৯২২-১৯৭১) বাঙালি গল্পকার, ঔপন্যাসিক ও নাট্যকার।  এজাজুল ইসলাম বাংলাদেশী নাট্য ও চলচ্চিত্র অভিনেতা।  আরো দেখুন কুড়িগ্রাম সরকারি কলেজ কুড়িগ্রাম সরকারি মহিলা কলেজ রংপুর সরকারি কলেজ তথ্যসূত্র  বহিঃসংযোগ    বিষয়শ্রেণী:কুড়িগ্রাম জেলার বিদ্যালয় বিষয়শ্রেণী:১৮৯৫-এ প্রতিষ্ঠিত শিক্ষা প্রতিষ্ঠান
পূর্ব এশীয় ফুটবল ফেডারেশন (ইএএফএফ) হল পূর্ব এশিয়ার ফুটবল নিয়ন্ত্রক সংস্থা। এটি ২০০২ সালের ২৮ মে প্রতিষ্ঠিত হয়েছিল।  সদস্য পূর্ব এশীয় ফুটবল ফেডারেশন ১০টি সদস্য দল নিয়ে গঠিত।EAFF - East Asian Football Federation Official Website - 10 Football Associations উত্তর মারিয়ানা দ্বীপপুঞ্জ ফুটবল অ্যাসোসিয়েশন পূর্বে ওশেনিয়া ফুটবল কনফেডারেশন-এর অংশ ছিল, পরে এখানে যোগ দেয় ও এএফসির সদস্য হয়।Decisions taken at the 19th EAFF Executive Committee meetingRegarding the agenda and decisions from the East Asian Football Federation 4th General Meeting and 25th and 26th Board of Director's meeting   অ্যাসোসিয়েশন  সদস্যপদ লাভ  জাতীয় দল লিগ  ২০০২(পু, ম)চীনা সুপার লিগ২০০২(পু, ম)তাইওয়ান ফুটবল প্রিমিয়ার লিগ২০০২(পু, ম)গুয়াম সকার লিগ২০০২(পু, ম)হংকং প্রিমিয়ার লিগ২০০২(পু, ম)জে ১ লীগ২০০২(পু, ম)ডিপিআর কোরিয়া লীগ২০০২(পু, ম)কে লিগ ১২০০২(পু, ম)লিগা ডি এলিট২০০২(পু, ম)মঙ্গোলিয়া প্রিমিয়ার লিগ২০০২(পু, ম)মারিয়ানাস সকার লিগ   প্রতিযোগিতা  CompetitionYearChampionsTitleRunners-upNext editionDatesInterregional (AFF–EAFF)AFF–EAFF Champions Trophy2019Cancelled2022National teamsEAFF E-1 Football Championship20222nd2024TBDYouth Games Men's futsal tournament2019N/AN/A2023TBDEAFF Futsal Championship20223rd2024TBDNational teams (women)EAFF E-1 Football Championship (women)20224th2024TBDYouth Games Women's futsal tournament2019N/AN/A2023TBD  আরও দেখুন  এশিয়ান ফুটবল কনফেডারেশন  দক্ষিণ এশীয় ফুটবল ফেডারেশন  পশ্চিম এশিয়ান ফুটবল ফেডারেশন  আসিয়ান ফুটবল ফেডারেশন  মধ্য এশীয় ফুটবল অ্যাসোসিয়েশন  তথ্যসূত্র  বহিঃসংযোগ  প্রাতিষ্ঠানিক ওয়েবসাইট   বিষয়শ্রেণী:ফুটবল সংস্থা বিষয়শ্রেণী:২০০২-এ প্রতিষ্ঠিত বিষয়শ্রেণী:পূর্ব এশিয়ায় ফুটবল বিষয়শ্রেণী:পূর্ব এশীয় ফুটবল ফেডারেশন বিষয়শ্রেণী:এশিয়ায় ফুটবল পরিচালনা পরিষদ বিষয়শ্রেণী:২০০২-এ এশিয়ায় প্রতিষ্ঠিত
ইউরোপ মহাদেশের বেলারুশ রাষ্ট্রের রাজধানী মিন্‌স্কের পাতাল ট্রেন ব্যবস্থার নাম মিন্‌স্ক মেট্রো। এটি ১৯৮৪ সালে চালু হয়। বর্তমানে এই ব্যবস্থাটিতে দুইটি লাইন  এবং ২৯টি বিরতিস্থল বা স্টেশন আছে। ব্যবস্থার মোট দৈর্ঘ্য । ২০১৩ সালে ব্যবস্থাটি প্রায় ৩৩ কোটি যাত্রী পরিবহন করে। অর্থাৎ দৈনিক যাত্রীসংখ্যা প্রায় ৯ লক্ষ।  তথ্যসূত্র   আরও দেখুন   বিষয়শ্রেণী:ইউক্রেনের দ্রুতগামী গণপরিবহন ব্যবস্থা
কোনি হলো মতি নন্দীর লেখা একটি বাংলা উপন্যাস।  পটভূমি কোনি একজন দরিদ্র পরিবারের মেয়ে। ক্ষীতিশ সিংহ তাকে একদিন নদীতে সাঁতার কাটতে দেখে। তা দেখে সিংহ নির্ণয় নেয় যে কনিকে সে সাঁতার প্রতিযোগিতার জন্য প্রশিক্ষণ দেবে। কোনি দরিদ্র পরিবারের মেয়ে হওয়ায় সে প্রশিক্ষণের টাকা দেওয়ার জন্য অসমর্থ ছিল। সিংহ তাকে তাঁর স্ত্রীর ট্রেলারের দোকানে কাজে রাখে। অবশেষে সকল বাঁধা পেরিয়ে সে বেঙ্গল ন্যাশনাল সুইমিং টিম কে শেষ প্রতিযোগিতায় জেতায়।   চলচ্চিত্রে রূপান্তর  ১৯৮৪ সালে কোনি উপন্যাসের উপর ভিত্তি করে কোনি চলচ্চিত্র তৈরি করা হয়।   তথ্যসূত্র   বিষয়শ্রেণী:বাংলা ভাষার উপন্যাস
লিনা খান (জন্ম ৩রা মার্চ, ১৯৮৯, লন্ডন, যুক্তরাজ্য) একজন মার্কিন আইনবিদ ও ২০২১ সাল থেকে মার্কিন কেন্দ্রীয় বাণিজ্য কমিশন (ফেডারেল ট্রেড কমিশন) সংস্থাটির সভাপতি। তিনি যুক্তরাষ্ট্রের ইয়েল বিশ্ববিদ্যালয়ের আইন শিক্ষা প্রতিষ্ঠানের ছাত্রী ছিলেন। ছাত্রজীবনে তিনি মার্কিন যুক্তরাষ্ট্রের অছিবিরোধী আইন ও প্রতিযোগিতা আইন বিষয়ে তাঁর গবেষণাকর্মের জন্য পরিচিতি লাভ করেন। তিনি কলাম্বিয়া বিশ্ববিদ্যালয়ের আইন শিক্ষাপ্রতিষ্ঠানের একজন সহযোগী অধ্যাপক। ২০২১ সালের জুন থেকে তিনি ফেডারেল ট্রেড কমিশনের প্রধানের দায়িত্ব পালন করছেন। এর আগে ২০২১ সালের মার্চ মাসে মার্কিন রাষ্ট্রপতি জো বাইডেন তাঁকে এই পদে নিযুক্তি দান করেন। মাত্র ৩২ বছর বয়সে এই পদে নিযুক্ত খান সংস্থাটির ইতিহাসের সবচেয়ে কমবয়সী সভাপতি।   প্রাথমিক জীবন  লিনা খান যুক্তরাজ্যের লন্ডন নগরীতে ১৯৮৯ সালের ৩রা মার্চ জন্মগ্রহণ করেন। তাঁর বাবা-মা পাকিস্তানি বংশোদ্ভূত ব্রিটিশ নাগরিক। খান তাঁর বাবা-মায়ের সাথে ১১ বছর বয়সে মার্কিন যুক্তরাষ্ট্রে অভিবাসী হন। ২০১০ সালে তিনি উইলিয়ামস কলেজ থেকে স্নাতক হন। সেখানে তিনি হানা আর্ডেন্টের উপরে একটি সন্দর্ভ রচনা করেন। উইলিয়ামস কলেজে ছাত্রীজীবনে তিনি সেখানকার ছাত্র সংবাদ পত্রিকাটির সম্পাদক ছিলেন।  স্নাতক হবার পরে তিনি নিউ আমেরিকা ফাউন্ডেশন নামক সংগঠনে যোগদান করেন এবং সেখানে একচেটিয়া ব্যবসা-বিরোধী গবেষণাকর্ম সম্পাদনা করেন ও ওপেন মার্কেটস প্রোগ্রাম (উন্মুক্ত বাজার প্রকল্প) নিয়ে লেখেন। ২০১৭ সালে তিনি ইয়েল বিশ্ববিদ্যালয়ের আইন বিদ্যালয় থেকে জুরিস ডক্টর তথা আইনবিদ্যায় ডক্টরেট উপাধি লাভ করেন। সেখানে তিনি ইয়েল জার্নাল অভ এডুকেশন নামক গবেষণা সাময়িকীর পত্রজমাদান সম্পাদক হিসেবে কাজ করেন।  ব্যক্তিগত জীবন ব্যক্তিগত জীবনে লিনা খান হৃদরোগ বিশেষজ্ঞ শাহ আলীর স্ত্রী।  তথ্যসূত্র  বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:অছিবিরোধী উকিল বিষয়শ্রেণী:মার্কিন নারী আইনবিদ বিষয়শ্রেণী:ফেডারেল ট্রেড কমিশনের কর্মী বিষয়শ্রেণী:মার্কিন আইনবিদ বিষয়শ্রেণী:বাইডেন প্রশাসনের কর্মী বিষয়শ্রেণী:মার্কিন যুক্তরাষ্ট্রে ব্রিটিশ অভিবাসী বিষয়শ্রেণী:ইয়েল ল স্কুলের প্রাক্তন শিক্ষার্থী
পেপারমিন্ট লিনাক্স ওএস () একটি স্টেবল ক্লাউড-কেন্দ্রিক, উবুন্টু-ভিত্তিক হালকা লিনাক্স ডিস্ট্রিবিউশন। পেপারমিন্ট লিনাক্স ওএসে ডেস্কটপ পরিবেশ হিসেবে এলএক্সডিই ও এক্সসিই-এর একটি শংকর সংস্করণ ব্যবহার করা হয়েছে। কম হার্ডওয়্যার রিসোর্স লাগে বলে, পুরোনো যন্ত্রের জন্যে এ ডিস্ট্রোটি বেশ উপযোগী। আইস এপ্লিকেশন, ওয়েব-ভিত্তিক এপ্লিকেশন তৈরি ও ব্যবস্থাপনার হাতিয়ার, অন্য ডিস্ট্রিবিউশনগুলো থেকে এটিকে স্বকীয় করে তুলেছে। পূর্ণ ডেস্কটপ অভিজ্ঞতার সাথে ক্লাউড কম্পিউটিং-এ এটাকে ক্রোম এসের একটি যোগ্য প্রতিদ্বন্দ্বী বলা যায়। শিক্ষানবিশ বা নতুন লিনাক্স ব্যবহারকারীদের জন্যে সহজ ও পরিচিত ডেস্কটপ পরিবেশ দেয়া এবং একই সাথে যাতে অল্প রিসোর্সেও চলতে পারে, দুটো বিষয়ই নিশ্চিত করা ডেভলপারদের মূলনীতি।   ওভারভিউ পেপারমিন্ট ডেস্কটপ দেখতে কিছুটা ঐতিহ্যবাহী ডেস্কটপের মত। বিভিন্ন লিনাক্স ডেস্কটপ পরিবেশ থেকে গৃহীত উপাদানের অসাধারণ মিশ্রণ দেখা যায় এখানে। যদিও মূল ডেস্কটপ সেশন এলএক্সডিই থেকে এসেছে, এখানে সিনামন ও এক্সএফসিই-এর কিছু উপাদানও অন্তর্ভুক্ত আছে। এপ ম্যানু ও বোটম প্যানেল এক্সএফসিই, এবং ন্যামো ফাইল ম্যানেজার এবং সফটওয়্যার স্টোর লিনাক্স মিন্ট সিনামন থেকে আগত।  পেপারমিন্ট সেটিং প্যানেলে একসেট ভার্সেটাইল টুল থাকে যেখানে লুক-ফিল, উইন্ডোজ, ডেস্কটপ,  হার্ডওয়্যার, আপডেট সেটিংসহ অনেককিছু কনফিগার অরা যায়। আপডেট ম্যানেজার ও কমান্ড লাইন টুল সহজেই ব্যবহার করা যায়।  পেপারমিন্ট লিনাক্স ওএসে সফটওয়্যার ইন্সটলের জন্যে একাধিক পদ্ধতি রয়েছে। যেসব সফটওয়্যার রিপোজিটরিতে নেই এবং বআইরে থেকে ইন্সটল করা প্রয়োজন,  সেগুলোর জন্যে ডেব প্যাকেজ এবং পিপিএ ব্যবহার করা যায়। সফটওয়্যার ইন্সটলেশন প্রক্রিয়া সহজীকরণের জন্য সফটওয়ার ম্যানেজার ও সিন্যাপটিক প্যাকেজ ম্যানেজার গুই হিসাবে আছে।   প্যাকেজড সফটওয়্যার   ক্লাউড এপ্লিকেশন  ২ডি/৩ডি চেস (ওয়েব-ভিত্তিক সংস্করণ)  এডিটর বাই পিক্সলার (অনলাইন ইমেজ এডিটর)  এক্সপ্রেস বাই পিক্সলার (অনলাইন ফটো এডিটর)  এনটেঙ্গলমেন্ট (ওয়েব ভিত্তিক সংস্করণ)  ফার্স্ট পার্সন টেট্রিস (ওয়েব ভিত্তিক সংস্করণ)  জিমেইল (নিরাপদ ওয়েব মেইল)  গুগল ক্যালেন্ডার (সময় ব্যবস্থাপক ওয়েব এপ)  গুগল ড্রাইভ (ক্লাউড স্টোরেজ ও ফাইল শেয়ারিং)  ম্যাহজং (ওয়েব ভিত্তিক সংস্করণ)   পেপারমিন্ট কমুনিটি ফোরাম  পেপারমিন্ট ব্যবহারকারী নির্দেশিকা  সোলতেয়ার (ওয়েব ভিত্তিক সংস্করণ)  ন্যাটিভ এপ্লিকেশন   ফায়ারফক্স (ওয়েব ব্রাউজার)  ড্রপবক্স (ফাইল হোস্টিং সার্ভিস)  জিডেবি(প্যাকেজ ইন্সটলার)  আইস (এসএসবি ম্যানেজার)  মিন্টইন্সটল (সফটওয়্যার ম্যানেজার)  মিন্টস্টিক (ইউএসবি স্টিক ফরম্যাটার ও ইউএসবি ইমেজ রাইটার টুল)  নেমো (ফাইল ম্যানেজার)  পেপারমিন্ট কন্ট্রোল সেন্টার (কনফিগার এল)  প্লুমা (ইউটিএফ-৮ টেক্সট এডিটর)  সাকুরা (সাধারণ/শক্তিশালী ভিটিই-ভিত্তিক টার্মিনাল ইমুলেটর)   সিনেপটিক (প্যাকেজ ম্যানেজার)  ট্রান্সমিশন (বিটটরেন্ট ক্লায়েন্ট)  ভিএলসি (মিডিয়া প্লেয়ার)  উন্নয়ন চক্র পেপারমিন্ট লিনাক্স ওএস সক্রিয়ভাবে ডেভলপ ও ব্যবস্থাপিত হয়। উবুন্টু থেকে আগত বলে উবুন্টুর দীর্ঘ সমর্থিত শাখা মুক্তি পাওয়ার পরপরই এটার প্রধান হালনাগাদগুলো মুক্তি পায়। আবার, রেসপিন নামে এটা একররকমের রোলিং রিলিজ ব্যবস্থা অনুসরণ করে, যেখানে ছোটখাটো বাগ ঠিক করা হয়, ও অন্তর্ভুক্ত সফটওয়্যার হালনাগাদ করা হয়।   মুক্তি   সংস্করণ  তারিখ  শেষ রেসপিন এক  মে ৯, ২০১০  ০১০৪২০১১ আইস  জুলাই ২০, ২০১০  ২০১১০৩০২ দুই  জুন ১০, ২০১১   তিন  জুলাই ২৩, ২০১২   চার  জুন ১৩, ২০১৩  ২০১৩১১১৩ পাঁচ  জুন ২৩, ২০১৪   ছউ  মে ৩১, ২০১৫   সাত  জুন ২৪, ২০১৬   আট  মে ২৮, ২০১৭   নউ  জুন ২২, ২০১৮    তথ্যসূত্র  বিষয়শ্রেণী:লিনাক্স ডিস্ট্রিবিউশন বিষয়শ্রেণী:ওপেন সোর্স
হেল ইন এ সেল একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করেছিল। এই অনুষ্ঠানটি ২০২০ সালের ২৫শে অক্টোবর তারিখে মার্কিন যুক্তরাষ্ট্রের ফ্লোরিডার অরল্যান্ডোর অ্যামওয়ে সেন্টারে অনুষ্ঠিত এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছে। এটি হেল ইন এ সেল কালানুক্রমিকের অধীনে প্রচারিত দ্বাদশ অনুষ্ঠান ছিল।  প্রাক-প্রদর্শনে একটি সহ মূল অনুষ্ঠান মিলিয়ে মোট ৭টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে র‌্যান্ডি অরটন ডাব্লিউডাব্লিউই চ্যাম্পিয়নশিপের জন্য আয়োজিত হেল ইন এ সেল ম্যাচে ড্রু ম্যাকইন্টায়ারকে হারিয়েছে তার ক্যারিয়ারে চতুর্দশবারের মতো ডাব্লিউডাব্লিউই চ্যাম্পিয়নশিপ জয়লাভ করেছেন। অন্যান্য শীর্ষস্থানীয় ম্যাচে, ডাব্লিউডাব্লিউই ইউনিভার্সাল চ্যাম্পিয়নশিপের জন্য আয়োজিত হেল ইন এ সেল "আই কুইট" ম্যাচে রোমান রেইন্স জে উসোকে, ডাব্লিউডাব্লিউই স্ম্যাকডাউন নারী চ্যাম্পিয়নশিপ ম্যাচে সাশা ব্যাংকস বেইলিকে এবং ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ ম্যাচে ববি লাশলি স্ল্যাপজ্যাককে সাবমিশনের মাধ্যমে হারিয়েছে।  ফলাফল  টীকা  তথ্যসূত্র  বহিঃসংযোগ      বিষয়শ্রেণী:ডাব্লিউডাব্লিউই হেল ইন এ সেল বিষয়শ্রেণী:২০২০-এ ডাব্লিউডাব্লিউই নেটওয়ার্কের অনুষ্ঠান বিষয়শ্রেণী:২০২০-এ ডাব্লিউডাব্লিউইর প্রতি-দর্শনে-পরিশোধ অনুষ্ঠান বিষয়শ্রেণী:অরল্যান্ডো-এ (ফ্লোরিডা) পেশাদার কুস্তি বিষয়শ্রেণী:ফ্লোরিডায় ঘটনা বিষয়শ্রেণী:২০২০-এ ফ্লোরিডা বিষয়শ্রেণী:অক্টোবর ২০২০-এ মার্কিন যুক্তরাষ্ট্রে ঘটনা বিষয়শ্রেণী:টেলিভিশনে কোভিড-১৯ বৈশ্বিক মহামারীর প্রভাব বিষয়শ্রেণী:অরল্যান্ডো-এ (ফ্লোরিডা) ঘটনা
হুসেইনপুর () ভারতের পাঞ্জাব রাজ্যের কাপুরথালা জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে হুসেইনপুর শহরের জনসংখ্যা হল ১৫,৩৪৩ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭৬%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে হুসেইনপুর এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর বিষয়শ্রেণী:জলন্ধর জেলার শহর ও নগর
উইলিয়াম ব্রুস গিলিয়ন (; জন্ম: ১৭ অক্টোবর ২০০২; লিয়াম গিলিয়ন নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে নিউজিল্যান্ডীয় ক্লাব অকল্যান্ড সিটি এবং নিউজিল্যান্ড জাতীয় অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০২৩ সালে, গিলিয়ন নিউজিল্যান্ড অনূর্ধ্ব-২৩ দলের হয়ে নিউজিল্যান্ডের বয়সভিত্তিক পর্যায়ে অভিষেক করেছেন।  প্রারম্ভিক জীবন উইলিয়াম ব্রুস গিলিয়ন ২০০২ সালের ১৭ই অক্টোবর তারিখে নিউজিল্যান্ডের অকল্যান্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গিলিয়ন নিউজিল্যান্ড অনূর্ধ্ব-২৩ দলের হয়ে খেলার মাধ্যমে নিউজিল্যান্ডের প্রতিনিধিত্ব করেছেন। ২০২৩ সালের ৩০শে আগস্ট তারিখে তিনি ফিজি অনূর্ধ্ব-২৩ দলের বিরুদ্ধে ম্যাচে নিউজিল্যান্ড অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4169305 গিলিয়ন ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত নিউজিল্যান্ড অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:অকল্যান্ড সিটি ফুটবল ক্লাবের খেলোয়াড় বিষয়শ্রেণী:নিউজিল্যান্ডের আন্তর্জাতিক যুব ফুটবলার বিষয়শ্রেণী:নিউজিল্যান্ডের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:নিউজিল্যান্ডের আন্তর্জাতিক ফুটবলার
অ্যানিমাকর্ড অ্যানিমেশন স্টুডিও () মস্কো-ভিত্তিক রুশ স্টুডিও যারা অ্যানিমেটেড চলচ্চিত্র নির্মাণ করে। প্রতিষ্ঠানটি মাশা এবং বিয়ার কার্টুনটির মাধ্যমে বিশ্বের কাছে পরিচিত। ২০১৫ সালে কিডসস্ক্রিন ম্যাগাজিন অ্যানিমার্কড অ্যানিমেশন স্টুডিওকে বিশ্ব সেরা ৫০ অ্যানিমেশন কোম্পানির একটি হিসেবে উল্লেখ করেছে।   চলচ্চিত্রের তালিকা   মাশা এবং বিয়ার (Маша и Медведь) (২০০৯ থেকে)   আরও দেখুন   রাশিয়ার অ্যানিমেশন ইতিহাস  অ্যানিমেটেড ছায়াছবির তালিকা   বহিঃসংযোগ    Russian   English    বিষয়শ্রেণী:রাশিয়ার অ্যানিমেশন স্টুডিও বিষয়শ্রেণী:২০০৮-এ প্রতিষ্ঠিত কোম্পানি বিষয়শ্রেণী:২০০৮-এ প্রতিষ্ঠিত গণমাধ্যম কোম্পানি
বাংলাদেশ প্রিমিয়ার লিগ (সংক্ষেপে: বিপিএল) ২০১২ সালে বাংলাদেশ ক্রিকেট বোর্ড বিপিএল আয়োজন করে। ৯ ফেব্রুয়ারি বাংলাদেশে অনুষ্ঠিত প্রথম বিপিএল এর উদ্বোধন হয়। উদ্বোধনী অনুষ্ঠানটি হয় মিরপুর শেরে বাংলা ক্রিকেট স্টেডিয়াম, ঢাকায়। উদ্বোধন করেন বাংলাদেশের রাষ্ট্রপতি জিল্লুর রহমান।  বিপিএলের প্রথম ও দ্বিতীয় আসরে চ্যাম্পিয়ন হয় ঢাকা গ্ল্যাডিয়েটরস।   <div class="noprint" style="text-align:right;margin-right:10px;margin-bottom:4px;font-variant: small-caps;"> 50px|link= বিস্তারিত...
গরিমা অরোরা হলেন একজন ভারতীয় রন্ধনশিল্পী। তিনি ২০১৮ সালের নভেম্বর মাসে প্রথম ভারতীয় নারী রন্ধনশিল্পী হিসেবে মিশলাঁ তারকা লাভ করেন।  জীবনী ১৯৮৬ সালে জন্ম নেওয়া পাঞ্জাবি জাতিসত্তার গরিমা অরোরা বেড়ে উঠেছেন ভারতের মহারাষ্ট্র প্রদেশের রাজধানী মুম্বাইয়ে। তিনি রন্ধনশিল্পী হিসেবে যাত্রা শুরুর আগে সাংবাদিকতা করতেন এবং ২০০৮ সালে তিনি রন্ধনশিল্প সম্পর্কে জ্ঞান আহরণের জন্য ফ্রান্স গমন করে দেশটির রাজধানী প্যারিসের ল্য কর্ডন ব্ল্যু নামে এক রন্ধনবিদ্যা শিক্ষা প্রতিষ্ঠানে তিনি রন্ধনশিল্প সম্পর্কে জ্ঞান আহরণ করেন। এরপর, ২০১৭ সালের এপ্রিল মাসে তিনি থাইল্যান্ডের রাজধানী ব্যাংককে গা নামের একটি রেস্তোরাঁ খোলেন।  ২০১৮ সালে তিনি এবং তার রেস্তোরাঁকে মিশলাঁ তারকা প্রদান করা হয়, যার মাধ্যমে তিনি প্রথম ভারতীয় নারী রন্ধনশিল্পী হিসেবে মিশলাঁ তারকা লাভ করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:ভারতীয় পাচক বিষয়শ্রেণী:নারী পাচক বিষয়শ্রেণী:মুম্বইয়ের ব্যক্তি
নিভিয়া (, হল একটি জার্মান ব্যক্তিগত যত্নের মার্কা যা ত্বক এবং শরীরের যত্নে বিশেষজ্ঞ। এটি হামবুর্গ ভিত্তিক কোম্পানি বিয়ের্সডর্ফ গ্লোবাল এজির মালিকানাধীন। কোম্পানিটি ২৮ মার্চ ১৮৮২ সালে পল কার্ল বিয়ার্সডর্ফ দ্বারা প্রতিষ্ঠিত হয়েছিল। ১৮৯০ সালে, এটি অস্কার ট্রপলোভিটজের কাছে বিক্রি হয়েছিল। বিয়ের্সডর্ফ এর সহযোগী পল গার্সন উন্না এবং জার্মান রসায়নবিদ আইজ্যাক লাইফসুটস-এর সাথে কাজ করা ট্রপলোভিটজ একটি নতুন ত্বকের যত্নের ক্রিম তৈরি করেন। ১৯৯০ সালে, লাইফসুটস প্রথম স্থিতিশীল তেলে জলের ইমালসন, ইউসেরিট তৈরি করেন। এটাই ছিল ইউসারিনের উৎপত্তি।   নিভিয়া লাতিন বিশেষণ নিভিয়াস থেকে এসেছে, নিভিয়া, নিভিয়াম, যার অর্থ "তুষার-সাদা"।   ১৯৩০-এর দশকে, বিয়ের্সডর্ফ বিভিন্ন পণ্য যেমন ট্যানিং অয়েল, শেভিং ক্রিম, শ্যাম্পু, ফেসিয়াল ক্লিনজার এবং টোনার তৈরি করেছিলেন। দ্বিতীয় বিশ্বযুদ্ধে, অনেক দেশে ট্রেডমার্ক "নিভিয়া" বাজেয়াপ্ত করা হয়েছিল। যুদ্ধের পরে, বিয়ার্সডর্ফ স্বত্ব কিনে নেন। ১৯৮০-এর দশকে, নিভিয়া মার্কা একটি বিস্তৃত বিশ্ব বাজারে প্রবেশ করেছিল।   ইতিহাস  পল কার্ল বিয়ার্সডর্ফ ২৮ মার্চ ১৮৮২ সালে কোম্পানিটি প্রতিষ্ঠা করেন। মেডিকেল প্লাস্টার তৈরির জন্য পেটেন্ট নথির তারিখটি কোম্পানির গঠনের তারিখ হিসাবে নেওয়া হয়। বিয়ের্সডর্ফ আধুনিক প্লাস্টার প্রযুক্তির ভিত্তি স্থাপন করে তার পেটেন্টের ভিত্তিতে তার পরীক্ষাগারে গুটা-পারচা প্লাস্টার তৈরি করেন। ১৮৯০ সালে, ফার্মাসিস্ট অস্কার ট্রপলোভিটজ কোম্পানির দায়িত্ব নেন।    তথ্যসূত্র    বহিঃসংযোগ      NIVEA's History   বিষয়শ্রেণী:সাবানের মার্কা বিষয়শ্রেণী:ব্যক্তিগত যত্নের মার্কা বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ বিষয়শ্রেণী:১৯১১-এ প্রবর্তিত পণ্য বিষয়শ্রেণী:জার্মান মার্কা বিষয়শ্রেণী:অপর্যালোচিত অনুবাদসহ পাতা
অ্যাপোলো ৪ (নভেম্বর ৯, ১৯৬৭, অপর নাম এসএ-৫০১) ছিল স্যাটার্ন ফাইভ মহাকাশযানের একটি সফল প্রথম পরীক্ষামূলক ফ্লাইট। এই রকেটটি অবশেষে মহাকাশচারীদের চাঁদে নিয়ে যায়। মহাকাশ যানটি ভেহিকেল অ্যাসেম্বলি বিল্ডিং- এ একত্রিত করা হয়েছিল এবং ফ্লোরিডার কেনেডি স্পেস সেন্টার (কেএসসি) থেকে প্রথম উৎক্ষেপণ করা হয়েছিল, লঞ্চ কমপ্লেক্স ৩৯ থেকে আরোহণ করা হয়েছিল, যেখানে সুবিধাগুলি মুলত স্যাটার্ন ভি এর জন্ন নির্মিত হয়েছিল।  অ্যাপোলো ৪ একটি "অল-আপ" পরীক্ষা ছিল, যার অর্থ প্রাথমিক ফ্লাইটে সমস্ত রকেট পর্যায় এবং মহাকাশযান সম্পূর্ণরূপে কার্যকর ছিল। এভাবে নাসা প্রথমবার উৎক্ষেপণ করে। এটি প্রথমবার S-IC প্রথম পর্যায় এবং S-II দ্বিতীয় পর্যায় উড়েছিল। এটি S-IVB তৃতীয় পর্যায়ের প্রথম ইন-ফ্লাইট পুনঃসূচনাও প্রদর্শন করেছে। মিশনটি একটি ব্লক ১ কমান্ড এবং সার্ভিস মডিউল ব্যবহার করে, যা সিমুলেটেড চন্দ্র-প্রত্যাবর্তন বেগ এবং কোণে তাপ ঢাল সহ বেশ কয়েকটি মূল ব্লক ২ সংশোধন পরীক্ষা করার জন্য পরিবর্তিত হয়েছিল।  ১৯৬৭ সালের গোড়ার দিকে উৎক্ষেপণের পরিকল্পনা করা হয়েছিল, কিন্তু মহাকাশযানের বিভিন্ন উপাদানের সমস্যা এবং প্রাথমিক উড্ডয়ন পরীক্ষার সময় বিভিন্ন সমস্যার কারণে ৯ই নভেম্বর পর্যন্ত বিলম্বিত হয়।  ১৯৬৭ সালের জানুয়ারীতে অ্যাপোলো ১ ক্রুদের আগুনে মারা যাওয়ার পরে অতিরিক্ত পরিদর্শনেরও প্রয়োজন হয়েছিল।  মিশনটি তার উদ্দেশ্যগুলি অর্জন করে এবং উৎক্ষেপণের নয় ঘণ্টার আগেই প্রশান্ত মহাসাগরে ছিটকে পড়ে। নাসা এই মিশনকে একটি সম্পূর্ণ সাফল্য হিসাবে বিবেচনা করে, যা প্রমাণ করে যে স্যাটার্ন ভি কাজ করেছে, যা ১৯৬০-এর দশকের শেষের আগে চাঁদে নভোচারীদের অবতরণ এবং নিরাপদে তাদের ফিরিয়ে আনার মূল লক্ষ্য অর্জনের দিকে একটি গুরুত্বপূর্ণ পদক্ষেপ।   তথ্যসূত্র   বিষয়শ্রেণী:অ্যাপোলো কর্মসূচির অন্তর্গত অভিযান বিষয়শ্রেণী:১৯৬৭-এ মার্কিন যুক্তরাষ্ট্র বিষয়শ্রেণী:১৯৬৭-এ উৎক্ষিপ্ত মহাকাশযান বিষয়শ্রেণী:স্যাটার্ন রকেট দ্বারা উৎক্ষিপ্ত মহাকাশযান
মাইকেল ডাফিল্ড (১৯১৫-১৯৮৬) ছিলেন একজন ইংরেজ বংশোদ্ভূত অভিনেতা, যিনি বহু দশক অস্ট্রেলিয়ায় কাজ করেছেন।   দ্য লাস্ট অফ দ্য নকলমেন-এ তার ভূমিকার জন্য তিনি ১৯৭৯ সালের এএসিটিএ পুরস্কারে সেরা অভিনেতার জন্য মনোনীত হন,  যে ভূমিকাটি তিনি মূল মঞ্চ প্রযোজনা থেকে পুনর্ব্যক্ত করেছিলেন।  তিনি ১৯৬২ সালে দ্য কেয়ারটেকার মঞ্চে অভিনয়ের জন্য পুরস্কার জিতেছিলেন।   তিনি স্ত্রী ও তিন সন্তান রেখে গেছেন।    তথ্যসূত্র    বহিঃসংযোগ    আইএমডিবি -তে মাইকেল ডাফিল্ড  অস্টেজে মাইকেল ডাফিল্ড বিষয়শ্রেণী:১৯৮৬-এ মৃত্যু বিষয়শ্রেণী:১৯১৫-এ জন্ম বিষয়শ্রেণী:অস্ট্রেলীয় অভিনেতা